**OPĆINA JELENJE**

**OPĆINSKO VIJEĆE**

**Odbor za zdravstvenu zaštitu i socijalnu skrb**

**te brigu o djeci**

**ZA: Općinsko vijeće Općine Jelenje**

**n/r predsjednice Izabele Nemaz**

**ZAPISNIK**

**sa 13. sjednice Odbora za zdravstvenu zaštitu i socijalnu skrb**

**te brigu o djeci**

održane 19. lipnja 2024. u općinskoj vijećnici Općine Jelenje, Dražice, Dražičkih boraca 64

**Nazočni članovi Odbora:**

1. Jasmin Kalanj Linić, predsjednica
2. Ivoslav Ban, član

Odsutni članovi:

1. Morena Mattei, članica

**Ostali nazočni:**

Martina Perhat, pročelnica Jedinstvenog upravnog odjela u svojstvu zapisničara

Sjednica je započela u 17:00 sati

Predsjednica Odbora otvara sjednicu, konstatira da su sjednici prisutna dva člana Odbora čime su ispunjeni uvjeti iz članka 9. Poslovnika o radu Odbora te predlaže slijedeći

**DNEVNI RED**

**1. Usvajanje zapisnika s 12. sjednice Odbora održane 11. ožujka 2024.**

**2. Prijedlog Odluke o prvim izmjenama i dopunama Programa javnih potreba u socijalnoj skrbi i zdravstvu Općine Jelenje za 2024.g.**

**Dnevni red JEDNOGLASNO je usvojen.**

**Ad.1.)** **Usvajanje Zapisnika sa 12. sjednice Odbora za zdravstvenu zaštitu i socijalnu skrb te brigu o djeci**

Članovi Odbora konstatiraju da im je Zapisnik sa posljednje sjednice već prethodno predočen te da su elektroničkim putem izrazili svoju suglasnost sa tekstom. Budući da nema daljnjih primjedbi, članovi Odbora jednoglasno donose sljedeći

**ZAKLJUČAK**

**Verificira se Zapisnik sa 12. sjednice Odbora za** **zdravstvenu zaštitu i socijalnu skrb te brigu o djeci održane 11. ožujka 2024.**

**Ad.2.) Prijedlog Odluke o prvim izmjenama i dopunama Programa javnih potreba u socijalnoj skrbi i zdravstvu Općine Jelenje za 2024.g.**

Predsjednica Odbora konstatira da je sjednici Odbora u svojstvu izvjestitelja prisutna Pročelnica Jedinstvenog upravnog odjela te ju poziva da iznese uvodno izlaganje. Pročelnica navodi da su izmjene u programu uglavnom manjeg opsega, uz pojašnjenje umanjenja iznosa za troškove stanovanja. Gosp. Ban postavlja upit vezan za projekt Zaželi. Pročelnica ukratko iznosi osnovne postavke i uključenost pojedinih dionika u zdravstvenom i socijalnom sustavu u prikupljenju budućih korisnika. Gosp. Ban predlaže aktivnije uključiti udrugu umirovljenika sa čime se gđa. Linić slaže. Nadalje, gosp. Ban navodi da će i ovaj puta biti suzdržan u odnosu na predloženu odluku budući da se nije pristupilo povećanju iznosa novčane potpore za trećerođeno dijete. Gđa. Linić se slaže s prijedlogom povećanja te apeliraju na načelnika da ponovno razmotri mogućnost izmjene odluke o posebnim potporama. Pročelnica navodi da će za sljedeći odbor pripremiti podatke o broju trećerođene djece u posljednje tri godine.

Budući da nema daljnjih primjedbi i upita, predsjednica Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Preporuka je općinskom načelniku da razmotri izmjenu odluke o posebnim potporama u segmentu povećanja naknada za novorođenčad.**

Nije donesen zaključak vezan uz predmetnu točku budući da nije postignuta potrebna većina za donošenje odluke.

Predsjednica Odbora zaključuje sjednicu u 18:00 sati.

Jasmin Kalanj Linić Martina Perhat

Predsjednica Odbora Zapisničar